Shape, logo, circle

Description automatically generated

**Θεατρική Ομάδα Κωφών «Τρελά Χρώματα»**

***«Η Τρελή του Σαγιό»***

**Του Jean Giraudoux**

**2ος Κύκλος παραστάσεων**

**Θέατρο Άβατον**

Ευπατριδών 3 – Κεραμεικός

**Σάββατο 29 και Κυριακή 30 Απριλίου**

**ΠΡΟΠΩΛΗΣΗ**

[**https://www.viva.gr/tickets/theater/treli-tou-sagio-trela-xromata-aprilios/**](https://www.viva.gr/tickets/theater/treli-tou-sagio-trela-xromata-aprilios/)

H **Θεατρική Ομάδα Κωφών** **«Τρελά Χρώματα»,** με ιδιαίτερη χαρά, παρουσιάζει τον δεύτερο κύκλο των παραστάσεων **«Η Τρελή του Σαγιό»** του **Jean Giraudoux** στην **Αθήνα** στο **Θέατρο Άβατον** το **Σάββατο 29** και την **Κυριακή 30 Απριλίου,** αλλά και στην περιφέρεια.

Η παράσταση πραγματοποιείται με τη ταυτόχρονη συμμετοχή κωφών και ομιλούντων ηθοποιών, με τη χρήση του σωματικού θεάτρου, της Ελληνικής Νοηματικής Γλώσσας καιτης φωνητικής ερμηνείας, αναδεικνύοντας την ομορφιά της γαλλικής κουλτούρας.

Η δράση τοποθετείται στο Παρίσι, όπου η συνωμοσία τεσσάρων ατόμων να λάβουν την άδεια για να εξερευνήσουν το υπέδαφος του Παρισιού και να βρουν πετρέλαιο, οδηγούν τους καλλιτέχνες του δρόμου να συσπειρωθούν και να σταθούν ενάντια σε υψηλά πρόσωπα της κοινωνίας, δίνοντας φωνή σε όλους εκείνους που βρίσκονται μακριά από τα γρανάζια του συστήματος. Ένα έργο επίκαιρο και βαθιά πολιτικοκοινωνικό.

Ένα από τα βασικά μοτίβα στα έργα του Ζιρωντού αποτελεί το ποιητικό και λυρικό του στοιχείο, συνδεδεμένο με τον παραλογισμό και την τρέλα. Στην παράσταση, ο κόσμος του περιθωρίου αναπαρίσταται με την εικαστική απεικόνιση ενός σκοτεινού τσίρκου με τους ρόλους σε ανάλογη ερμηνεία. Η δράση πραγματοποιείται με τη χρήση συγκεκριμένων θεατρικών τεχνικών και μορφών τέχνης (παντομίμα, visual vernacular, κινησιολογία μαριονέτας, ταχυδακτυλουργικά) και εναλλαγή πολλών ρόλων σε συνδυασμό με έντονη σωματικότητα. Το έργο διακατέχεται από μια γερή δόση παραμυθιού, με το καλό να θριαμβεύει, αφήνοντας, όμως μια ανοιχτή χαραμάδα επιστροφής του κακού. Αποτελεί μια σύγχρονη ιλαροτραγωδία του χρηματοοικονομικού ξεπεσμού μας, όπου όπως αναφέρεται χαρακτηριστικά *«η εξουσία μας χάνει, εκεί που οι φτωχοί ακόμα χαίρονται».* Η παράσταση αποτελεί ένα καλλιτεχνικό έργο, που απευθύνεται τόσο σε κωφούς, όσο και ακούοντες θεατές, ενώ συνοδεύεται από

Ελληνικούς Υπέρτιτλους (ΤΚΒ) για Κ(κ)ωφούς και βαρήκοους

H **Θεατρική Ομάδα Κωφών «Τρελά Χρώματα»** δημιουργήθηκε το 2009 και αποτελεί μια σύμπραξη κωφών και ομιλούντων ηθοποιών. Μέσα από μια συστηματική ενασχόληση με την θεατρική δράση, έχει αναδείξει νέους κώδικες στην υποκριτική έκφραση, αξιοποιώντας με ανανεωτική ματιά την νοηματική γλώσσα, παράλληλα με την φωνητική ερμηνεία, τις αρχές του αυτοσχεδιασμού και τις τεχνικές του σωματικού θεάτρου. Η Ομάδα είχε την τιμή να συνεργαστεί με σημαντικούς πολιτιστικούς φορείς. Ενδεικτικά, το Εθνικό Αρχαιολογικό Μουσείο, το Ίδρυμα Μιχάλης Κακογιάννης, την Αρχαία Ολυμπία, το ΔΗ.ΠΕ.ΘΕ Ρούμελης, το Κρατικό Θέατρο Βορείου Ελλάδος (Κ.Θ.Β.Ε), τον Πολιτιστικό Όμιλο της Τράπεζας Πειραιώς, την Ομοσπονδία Κωφών Ελλάδος, την Ένωση Κωφών, το Γαλλικό Ινστιτούτο Αθηνών Ελλάδος, κ.α. Είναι η τέταρτη φορά που επιχορηγείται από το Υπουργείο Πολιτισμού & Αθλητισμού.

**\*Με την υποστήριξη του Γαλλικού Ινστιτούτου Ελλάδος**

\***Υπό την αιγίδα του Ομίλου για την UNESCO Τεχνών, Λόγου και Επιστημών Ελλάδος**

**\* Η παράσταση πραγματοποιείται υπό την αιγίδα και με την οικονομική**

**υποστήριξη του Υπουργείου Πολιτισμού και Αθλητισμού.**

**Ταυτότητα παράστασης:**

**Συγγραφέας:** Jean Giraudoux

**Μετάφραση:** Γιάννης Θηβαίος

**Διασκευή-Σκηνοθεσία:** Έλλη Μερκούρη

**Σκηνικό-Κοστούμια**: Γεωργία Μπούρδα

**Μουσική:** Νίκος Κυριαζής

**Κίνηση:** Μάτα Μάρρα

**Απόδοση κειμένων στην Ελληνική Νοηματική Γλώσσα:** Μυρτώ Γκανούρη, Όλγα Δαλέκου

**Φωτισμοί:** Ελίζα Αλεξανδροπούλου

**Βοηθός φωτιστή:** Τζάνος Μάζης

**Eικαστική Σύνθεση Αφίσας:** Σοφία Ζάγκα

**Γραφιστικά:** Μαρία Στεφανή

**Φωτογραφίες promo-Βίντεο:** Δάφνη Δρακούλη

**Φωτογραφίες παράστασης:** Δάφνη Δρακούλη-Ιουλία Λαδογιάννη

**Υπηρεσίες Προσβασιμότητας**: Πολιτιστικός Οργανισμός Liminal

**Υπεύθυνος επικοινωνίας:** Αντώνης Κοκολάκης

**Ερμηνεύουν:**

Ρίκκου Μαρία

Στεφανή Μαρία

Μερκούρη Έλλη

Φεσάκη Τσαμπίκα

Συμμετέχει η διερμηνέας Μυρτώ Γκανούρη

& ζωντανά επί σκηνής ο μουσικός Νίκος Κυριαζής

**INFO:**

Θέατρο Άβατον

Ευπατριδών 3 - Κεραμεικός

**Ημέρες και ώρες παραστάσεων**

Σάββατο 29 Απριλίου στις 21:00

Κυριακή 30 Απριλίου στις 19:00

Προβλεπόμενη διάρκεια παράστασης: 1 ώρα και 40 λεπτά

**Προπώληση εισιτηρίων:**

[**https://www.viva.gr/tickets/theater/treli-tou-sagio-trela-xromata-aprilios/**](https://www.viva.gr/tickets/theater/treli-tou-sagio-trela-xromata-aprilios/)

**Τιμές Εισιτηρίων:**

Γενική είσοδος: 12 ευρώ

Μειωμένο, Ειδική Τιμή ΑΜΕΑ:10 ευρώ

Άνεργοι, Ατέλειες: 5 ευρώ

Το βιβλίο κυκλοφορεί από τις **Εκδόσεις Ηριδανός**

**Ακολουθήστε την Θεατρική Ομάδα Κωφών "Τρελά Χρώματα":**

Facebook (σελίδα) : <https://www.facebook.com/TheatricalGroupofDeafCrazyColors>

Facebook (γκρουπ): <https://www.facebook.com/groups/171594649596850>

Instagram: @deafcrazycolors

**Υπεύθυνος Επικοινωνίας:** Αντώνης Κοκολάκης

Εmail: [kokolakispr@yahoo.gr](mailto:kokolakispr@yahoo.gr) και kokolakispr@gmail.com